laion/Wikipedia-Exotic huggingface dataset:
אמפייר

האם התכוונתם ל... אמפייר (מגזין) – מגזין קולנוע בריטי Empire (קסביאן) – אלבומם השני של להקת הרוק האלטרנטיבי הבריטית קסביאן Empire (שיר) – שיר של הזמרת שאקירה אמפייר (סרט, 1964) – סרט שחור-לבן של אנדי וורהול אמפייר (קלפים) – מותג קלפים ישראלי משנות ה-90 אמפייר סטייט בילדינג – בניין אמפייר סטייט בניו יורק אימפריה (סדרת טלוויזיה) (באנגלית, "Empire") - סדרת דרמה מוזיקלית אמריקאית של רשת "פוקס" ששידורה החל ב-2015 אימפריה (פירושונים)
טובאלו במשחקים האולימפיים

טובאלו השתתפה לראשונה במשחקים האולימפיים באולימפיאדת בייג'ינג (2008). היא שלחה למשחקים אלה שני אתלטים ומרים משקולות אחד. איש מהם לא הגיע להישג משמעותי. גם לאולימפיאדת לונדון (2012) שלחה טובאלו משלחת בהרכב דומה. באולימפיאדת ריו דה ז'ניירו (2016) הייתה המשלחת מטובאלו הקטנה שבמשלחות, עם אתלט אחד בלבד. במשחקי החורף לא השתתפה טובאלו מעולם. טובאלו במשחקים האולימפיים לנוער מדיה וקבצים בנושא טובאלו במשחקים האולימפיים בוויקישיתוף הוועד האולימפי הלאומי של טובאלו באתר OceaniaSport
מיקרונזיה במשחקים האולימפיים

מיקרונזיה משתתפת במשחקים האולימפיים מאז אולימפיאדת סידני (2000). לאולימפיאדות בהן השתתפה עד כה, שלחה מיקרונזיה ספורטאים בענפים אתלטיקה, שחייה הרמת משקולות והיאבקות. בעוד בענפי האתלטיקה, השחייה וההיאבקות היו הישגי הספורטאים המיקרונזים זניחים, סיים מרים המשקולות מנואל מינגינפל במקום העשירי באולימפיאדת אתונה (2004) ובאולימפיאדת לונדון (2012), ובמקום ה-11 באולימפיאדת בייג'ינג (2008). במשחקי החורף לא השתתפה מיקרונזיה מעולם. מיקרונזיה במשחקים האולימפיים לנוער מדיה וקבצים בנושא מיקרונזיה במשחקים האולימפיים בוויקישיתוף הוועד האולימפי הלאומי של מיקרונזיה באתר OceaniaSport
נאורו במשחקים האולימפיים

נאורו משתתפת במשחקים האולימפיים מאז אולימפיאדת אטלנטה (1996). עד כה, אף ספורטאי מנאורו לא זכה במדליה אולימפית, ואולם מספר מרימי משקולות רשמו הישגים נאים. מרקוס סטיבן, לימים נשיא נאורו, סיים במקום ה-11 באולימפיאדת סידני (2000). סטיבן השתתף גם בשתי האולימפיאדות הקודמות, כאשר באולימפיאדת ברצלונה (1992), בהיעדר משלחת מארצו, ייצג את סמואה. יוקיו פיטר רשם את הישג השיא של נאורו, באולימפיאדת אתונה (2004), כשסיים במקום השמיני. באולימפיאדת בייג'ינג (2008) סיים איטה דטנאמו במקום העשירי. במשחקי החורף לא השתתפה נאורו מעולם. נאורו במשחקים האולימפיים לנוער מדיה וקבצים בנושא נאורו במשחקים האולימפיים בוויקישיתוף הוועד האולימפי הלאומי של נאורו
איי שלמה במשחקים האולימפיים

איי שלמה משתתפים במשחקים האולימפיים מאז אולימפיאדת לוס אנג'לס (1984). במשחקי החורף לא השתתפו האיים מעולם. השתתפותם של הספורטאים מאיי שלמה במשחקים עד כה הייתה סמלית בעיקרה, ואיש מהם לא רשם הישג משמעותי. בדרך כלל ייצגו את האיים רק אתלטים, אך לעיתים השתתפו במשחקים גם ספורטאים מענפים נוספים, כאיגרוף, ג'ודו, הרמת משקולות וקשתות. איי שלמה במשחקים הפאראלימפיים איי שלמה במשחקים האולימפיים לנוער מדיה וקבצים בנושא איי שלמה במשחקים האולימפיים בוויקישיתוף הוועד האולימפי הלאומי של איי שלמה באתר oceaniasport
שפות רשמיות בהודו

השפות הרשמיות של הודו ברמת הפדרציה הן הינדי ואנגלית. אך קיימות אלפי שפות וניבים מדוברים, רשמיים או לאומיים ב-28 המדינות השונות של הודו. מגוון השפות הטבעיות המדוברות בהודו על ידי לאומים שונים רב ביותר. שפות אלו כוללות מספר שפות עיקריות שכל אחת מהן מדוברת על ידי מיליון איש לפחות, כמה מאות שפות שונות (שלכל אחת לפחות עשרת אלפים דוברים) וכ-2,000 ניבים ידועים. חוקת הודו קבעה את השימוש בהינדי ובאנגלית כשתי השפות שאיתן אפשר לתקשר בין גופי הממשלה. בנוסף, היא סיווגה קבוצה של 22 "שפות מתוכננות" שהן השפות שהמדינות השונות המרכיבות את הודו יכולות לאמץ באופן רשמי למטרות מנהל, וכן כאמצעי תקשורת בין הממשל המקומי לממשל הלאומי, וכן עבור בחינות שנערכות עבור כניסה לשירות הממשלתי. על פי נוסח החוקה חדלה האנגלית לשמש כ"שפה רשמית" (במקביל להינדי) ב-1965. על פי התכנון הייתה האנגלית אמורה אחר־כך לשמש כ"שפה שותפה רשמית נוספת", עד המועד בו ועדה שנבחרה כחוק תחליט על מעבר מלא להינדי, על פי בחינה תקופתית. מחאות של כמה מדינות בהודו, בהן באופן היסטורי מעולם לא דיברו הינדי, הבולטת בהן היא טאמיל נאדו, הובילו לכך ששיטת "שתי השפות" עדיין קיימת. בשל התיעוש מהיר וההשפעה הרבה של החברות הרב־לאומיות על הכלכלה, ממשיכה האנגלית להיות פופולרית ומשמשת כאמצעי תקשורת רב־השפעה בממשל ובעסקים, והצעדים שנעשו להחליף אותה הופסקו למעשה. אנגלית הינדי אורדו (שפה רשמית של ג'אמו וקשמיר) אורייה (שפה רשמית של אודישה) אסאמית (שפה רשמית של אסאם) בנגלית (השפה הרשמית של טריפורה ומערב בנגל) בודו (שפה רשמית של אסאם) גוג'ראטית (שפה רשמית של דאדרה ונאגר האוולי ודאמאן ודיו וגוג'ראט) דוגרית (שפה רשמית של ג'אמו וקשמיר) הינדי (שפה רשמית של איי אנדמן וניקובר, ביהר, צ'אנדיגאר, צ'האטיסגאר, דלהי, הריאנה, הימאצ'ל פרדש, ג'הרקאנד, מאדהיה פרדש, ראג'סטאן, אוטר פרדש, מהאראשטרה ואוטראקהאנד) טלוגו (שפה רשמית של אנדרה פרדש, טלנגאנה ומחוז ינאם של פדוצ'רי) טמילית (שפה רשמית של טמיל נאדו ופודוצ'רי) מאיטהילית (שפה רשמית של ביהר) מראטהית (שפה רשמית של מהאראשטרה ודלהי) מלאיאלאם (שפה רשמית של קרלה, לקשאדוויפ ומחוז מאהה של פודוצ'רי) מניפורית (שפה רשמית של מניפור) נפאלית (שפה רשמית של סיקים) סאנטלית (שפת אדיוואסי בביהר, צ'האטיסגאר, ג'הרקאנד ואודישה) סינדית מדוברת בפקיסטן נשארה כשפה רשמית אחרי חלוקת הודו סנסקריט (לשון הקודש ההינדית) פנג'אבי (שפה רשמית של פנג'אב) קאנדה (שפה רשמית של קרנאטקה) קונקאני (שפה רשמית של גואה) קשמירית (שפה רשמית של ג'אמו וקשמיר) אוואדית (נחשבת לרוב כניב של הינדי). בוג'פורית (שפה בביהר נחשבת לרוב כניב של הינדי). בונדלית (נחשבת לרוב כניב של הינדי). ביהלית (שבטי הביהילי). גונדית (שבטי הגונדי). האריאנבית (שפה בהריאנה, נחשבת לרוב כניב של הינדי). הינדוסטנית (תערובת של הינדי ואורדו. שפה זו בשימוש בצפון הודו). טולואית (שפתם של בני הטולו בקרנאטקה וקארלה). מאגאהית (שפה בדרום ביהר נחשבת לרוב כניב של הינדי). צ'טיסגרית (שפה בצ'האטיסגאר, נחשבת לרוב כניב של הינדי) קודאבה (מדוברת במחוז קודאגו שבקרנאטקה). קוטצ'ית (שפה של מחוז קוטץ בגוג'ראט). קנוג'ית (שפה באוטר פרדש, נחשבת לרוב כניב של הינדי). ראג'סטאנית (שפה בראג'סטאן) מדיה וקבצים בנושא שפות רשמיות בהודו בוויקישיתוף מחלקת השפה הרשמית (DOL), האתר הרשמי המתאר את התהליכים הקשורים ל"חוק השפות הרשמיות" והתיקונים שחלו בו. המכון המרכזי לשפות הודיות, אתר ממשלתי מקיף המציע מידע מפורט על השפות בהודו. אתנולוג, דו"ח אתנולוגי על השפות בהודו. שפות רשמיות בהודו, באתר אנציקלופדיה בריטניקה (באנגלית)
אלון כץ

אלון כץ (נולד ב-8 בפברואר 1987) הוא מתעמל ישראלי, אלוף ישראל בטרמפולינה לשנת 2012. כץ, יליד חולון, החל להתאמן בהתעמלות בגיל 8, וכן עסק במחול והיה רקדן היפ הופ בלהקה בעירו. לקראת גיל 17 ריכז את מאמציו הספורטיביים בענף הטרמפולינה. זמן קצר לאחר מכן זכה באליפות ישראל לנוער, וחזר על הישגו גם בשנתיים הבאות. כן סיים במקום השביעי באליפות העולם לנוער שנערכה ב-2004 בפראג. בהמשך הפך גם לקופץ הבכיר בגילאי הבוגרים, לאחר מכןהפסיד במפתיע באליפות ישראל שנערכה ב-2011 לרן מרקוביץ', לאחר שנפל במהלך תרגיל. באליפות העולם שנערכה ב-2009 סיים כץ במקום ה-53, ובזו שנערכה ב-2010 במץ סיים במקום ה-45. בשנת 2012 שב וזכה בתואר אלוף ישראל. במקביל לאימוני ההתעמלות, המשיך כץ לעסוק בריקוד, והשתתף במספר מחזות זמר, קליפים ופרסומות. הוא שירת בצה"ל כמורה חייל, במעמד של ספורטאי מצטיין. אורי טלשיר, אליפות העולם בטרמפולינה: אלון כץ לומד לעוף, באתר הארץ, 7 בנובמבר 2010 אבי סרנה, "יגיע יום ואעמוד על הפודיום באולימפיאדה(הקישור אינו פעיל)", BigONE‏, 3 ביולי 2011 ליאת לוי, מתאושש מהנפילה: אלון כץ רוצה לכבוש את ענף הטרמפולינה, באתר nrg‏, 12 ביולי 2011 אורן אהרוני, ושכולם יקפצו: אלון כץ חולם על לונדון 2012, באתר ynet, 17 בנובמבר 2011 ערך זה הוא קצרמר בנושא ספורטאים ישראלים. אתם מוזמנים לתרום לוויקיפדיה ולהרחיב אותו.
עשת

האם התכוונתם ל... עֶשֶׁת היא מילה מקראית שמשמעותה "גוף מוצק", בלשון חז"ל משמעותה מתכת גולמית בעיקר הברזל, בעברית החדשה מכונה כך הפלדה. אישים: אלי עשת – לשעבר ראש אגף כח אדם במשטרה ומנכ"ל עיריית תל אביב-יפו מיכאלה עשת – שחקנית ישראלית מילי עשת – שחקנית טלוויזיה, קולנוע ותיאטרון ומדבבת ישראלית פנחס עשת – פסל ישראלי רחל עשת – ציירת ישראלית שלום עשת – יועצו הצבאי של דוד בן-גוריון בזמן מלחמת העצמאות אחר: גדוד עשת (גדוד 9) - גדוד שהוקם כגדוד פשיטה בחטיבת הנגב של הפלמ"ח, כיום גדוד שריון בחטיבה 401
איי מרשל במשחקים האולימפיים

איי מרשל השתתפו לראשונה במשחקים האולימפיים באולימפיאדת בייג'ינג (2008). בשלוש האולימפיאדות בהן נטלו האיים חלק, ייצגו אותה ספורטאים בודדים בענפי האתלטיקה, השחייה, הטאקוונדו והרמת המשקולות. את ההישג הגבוה ביותר רשמה מרימת המשקולות מת'לין סאסר, שסיימה במקום ה-11 באולימפיאדת ריו דה ז'ניירו (2016). במשחקי החורף לא השתתפו איי מרשל מעולם. איי מרשל במשחקים האולימפיים לנוער מדיה וקבצים בנושא איי מרשל במשחקים האולימפיים בוויקישיתוף אתר הוועד האולימפי הלאומי של איי מרשל
גמדא

גמדא היה מותג דגמי מכוניות שיוצר לסירוגין משנת 1958 עד שנות ה-70 במפעל היציקות "הבונים" בקיבוץ כפר הנשיא. בראשית דרכו, ייצר המפעל את המכוניות מקרטון, וב-1961 עבר לייצור דגמים ממתכת. חלק מהדגמים נוצרו בדמותם של רכבים שהיו נפוצים באותה העת בישראל, ובהם רכבי צה"ל ומשטרת ישראל ואוטובוסים של אגד. באמצע שנות ה-60 הפסיק המפעל לפעול, לאחר שלא עמד בתחרות עם דגמי המכוניות המיובאים, אך ב-1967 נפתח מחדש, בשם "גמדא-כור אקספורט", בשותפות עם קונצרן כור ועם החברה האמריקאית קרגסטן. פס הייצור, שכונה "סברא", יועד הפעם לייצוא, והוא התמקד בדגמי מכוניות אמריקאיות (אך ייצר גם דגמי חיפושית). במהלך שנות ה-70 נקלע המפעל לקשיים כלכליים ונסגר. כיום נחשבים דגמי "גמדא" ו"סברא" לפריטי אספנות, שמחירם עשוי להגיע לאלפי שקלים. מכוניות גמדא באתר נוסטלגיה און ליין יואל זהר, האוטו שלנו קטן וירוק, באתר הארץ, 1 ביולי 2005 דוד שליו, צעצועים מישראל לארה"ב, דבר, 28 ביוני 1967 תמר אבידר, צעצועים זה לא משחק, מעריב, 11 במרץ 1966
המחנה החרדי

המחנה החרדי (נקרא גם: שבועון קהל מחזיקי הדת) הוא שבועון היוצא לאור על ידי חסידות בעלז. בשנות ה-70 של המאה ה-20 החל העיתון להופיע על ידי חסידות בעלז, כירחון מגזיני בשם "קול מחזיקי הדת", על שמו של העיתון "קול מחזיקי הדת" שהופיע בגליציה במאה ה-19 על ידי חברת "מחזיקי הדת" ביוזמתו של רבי יהושע רוקח מבעלז. בשנות ה-70 המאוחרות פסק הירחון להופיע במתכונת זו והחל להופיע כמגזין בשם "המחנה החרדי" מספר פעמים בשנה, בעריכתו של הרב ישראל אייכלר. בחודש שבט ה'תש"ם החל העיתון להופיע כשבועון. העיתון הוא שופרה הרשמי של חסידות בעלז. ההוראות על תוכן ואופי המאמרים המתפרסמים בו, מתקבלים לעיתים מאת האדמו"ר. במשך השנים נכתבו בעיתון התבטאויות קיצוניות ויוצאות דופן. עם פתיחתו, ליווה העיתון את המאבק של החסידות בעדה החרדית שממנה פרש, ולאחר מכן את המאבק נגד חסידות מחנובקא-בעלז. לעיתים הובעה בעיתון התנגדות לפעולות חברי הכנסת של אגודת ישראל, אף שהחסידות היא חלק מהמפלגה. בשנת 2013 שינה העיתון את עיצובו לחדשני יותר והרחיב את מערכת המנויים. משרדי העיתון ממוקמים בקריית בעלז בירושלים. המנהל הוא מרדכי בריסק, שמכהן גם כיו"ר מערכת הכשרות "מחזיקי הדת" של החסידות. לעיתון שלוחה בבורו פארק שבארצות הברית, המוציאה את העיתון במהדורה אנגלית. "המחנה החרדי" - עיתון חדשותי. בסוף העיתון מדור "קהילות הקודש" שבו חדשות קהילתיות מהחסידות בעולם ולוח של השמחות בחסידות בשבוע הקרוב. מוסף "עולמות" - כתבות נושא, מדורים פוליטיים, כלכליים ומדיניים. בתחילת המוסף מתפרסמים טורים השקפתיים-פובליציסטיים מאת ישראל אייכלר ודוד דמן. מוסף תורני "קוראי עונג" - מאמרים, סיפורי צדיקים, ומדור ספרים חדשים. במוסף מתפרסם מאמר תורני שבועי בשם "שבילי פנחס" מאת הרב פנחס פרידמן, שיוצא לאור בסיום כל שנה כספר. מוסף "משפחתנו" לנשים ולמשפחה מוסף "ילדים" - לילדים ובני הנוער ישראל אייכלר - כתב בעיתון מאז 1980, שימש שנים רבות כעורך העיתון. כיום כותב מדורים שבועיים. שלום חיים פרוש - שימש ככתב מדור קבוע בעיתון יעקב אייכלר - שימש ככתב פוליטי יעקב ריבלין - שימש ככתב פוליטי משך כשנתיים צביקה יעקובזון - שימש ככתב בעיתון אלחנן לנדסמן - כותב סיפור חסידי שבועי במוסף "קוראי עונג" מאיר ברגר - עורך חדשותי דוד דמן - כתב פובליציסטי רייזל פרידמן - עורכת מדור הילדים ובני הנעורים ריכוז מאמרים בנושא: המחנה החרדי (ביטאון חצר בעלז), נח זבולוני, חצי מאה של עיתונות ירושלמית "המחנה החרדי" מגיש: ריאיון עם הרב מענדל וועכטר, באתר שטורעם "זהו אבל יחיד של מערכת הכשרות", שטורעם
ליבריה במשחקים האולימפיים

ליבריה משתתפת במשחקים האולימפיים מאז אולימפיאדת מלבורן (1956). היא נעדרה מאז מהמשחקים שלוש פעמים: מאולימפיאדת מקסיקו סיטי (1968), מאולימפיאדת מונטריאול (1976) (מאחר שהשתתפה בחרם שהובילו מדינות אפריקה במחאה על סירובו של הוועד האולימפי הבינלאומי להשעות את ניו זילנד בעקבות משחק שקיימה נבחרת הרוגבי שלה עם נבחרת דרום אפריקה בה היה נהוג באותה העת משטר האפרטהייד) ומאולימפיאדת ברצלונה (1992). מאז אולימפיאדת אטלנטה (1996) משתתפת ליבריה במשחקים ברציפות. באולימפיאדות החורף לא השתתפה ליבריה מעולם. לכל המשחקים בהם השתתפה שלחה ליבריה ספורטאים בודדים (בין שניים לשמונה), מרביתם בענף האתלטיקה (באולימפיאדת לונדון (2012) השתתף לראשונה גם ג'ודוקא). הישגיהם היו נמוכים למדי, ואיש מהם לא זכה במדליה אולימפית. ליבריה במשחקים הפאראלימפיים ליבריה במשחקים האולימפיים לנוער מדיה וקבצים בנושא ליבריה במשחקים האולימפיים בוויקישיתוף
איילת כהן

איילת כהן (נולדה ב-19 במאי 1985 בירושלים) היא כדורסלנית ישראלית המשחקת בקבוצת אלקטרה רמת השרון ובנבחרת ישראל. גובהה 1.69 מ', והיא משחקת בעמדת הגארד. כהן החלה לשחק בקבוצת הנערות של אס"א ירושלים, ובהמשך שיחקה גם בקבוצה הבוגרת. בעונת 2004/2005 עברה להפועל חיפה/מוצקין, בעונה הבאה למכבי רמת חן ואחר כך לבני יהודה, בשורותיה שיחקה במשך שתי עונות. לקראת עונת 2008/2009 הצטרפה לאלקטרה רמת השרון, קבוצתה הנוכחית. במדי קבוצה זו זכתה בעונת 2009/2010 באליפות המדינה ובגביע המדינה. כהן הייתה חברה בסגל נבחרת העתודה שזכתה באליפות אירופה דרג ב' ב-2005. ומאז 2007 היא חברה בסגל הנבחרת הבוגרת של ישראל. פרופיל, באתר eurobasket פרופיל, באתר פיב"א
מחנה רחבעם

מחנה רחבעם (מחנה קבע 103) הוא בסיס צבאי השוכן ברמלה, סמוך לשכונת קריית האומנים בעיר. הבסיס, המשמש את מפקדת פיקוד העורף, קרוי על שמו של רחבעם זאבי. המחנה הוקם בידי הטורקים במהלך מלחמת העולם הראשונה. חיילים משירות האוויר הגרמני הכשירו בו שדה תעופה, לימים שדה התעופה רמלה, והוא שימש גם אותם וגם את חיל האוויר הטורקי. לאחר כיבוש ארץ ישראל בידי הבריטים, שימש את טייסת 14 של חיל האוויר הבריטי. לאחר הקמת שדה התעופה לוד ב-1937 עברה הטייסת לשם, ובמחנה נותרו כוחות מינהלה. שדה התעופה חזר לשימוש בשנות ה-40, כאשר פעלה בו חברת התעופה אווירון. עם כיבוש רמלה במבצע דני, במהלך מלחמת העצמאות, עבר הבסיס לידי צה"ל. בתחילה שימש את מפקדת פיקוד המרכז ומ-1951 גם את מפקדת חיל האוויר. ב-1958 הועברה מפקדת חיל האוויר לקריה, ומפקדת פיקוד המרכז נותרה במקום עד 1971. באותה שנה עברה למקום מפקדת חיל הרגלים והצנחנים. לאחר הקמת פיקוד העורף ב-1992 נקבע משכנו בבסיס זה. בשנת 2003 נקרא המחנה על שם רחבעם זאבי, ששימש כמפקד פיקוד המרכז בתקופה בה הייתה מפקדתו בבסיס. במהלך השנים הוקמו בשטח הבסיס מבנים, צריפים ומבנים יבילים, ואולם נותרו בו גם 12 מבנים היסטוריים שהקימו הגרמנים וכן האנגר שהקימו הבריטים ב-1931. במהלך 2010 ערך מרכז הבינוי בצה"ל סקר במקום בשיתוף המועצה לשימור מבנים ואתרי התיישבות במטרה להתחיל בתהליך של שימור. במהלך אוגוסט 2021 עבר למחנה בה"ד 16 שהתפנה בעקבות פינוי חלקים ממחנה צריפין. בעתיד יוקם בסמוך מחנה אופק רחב, אשר ישמש מחנה רב זרועי שיכלול בתוכו את הבקו"ם ומספר יחידות נוספות שיתפנו מבסיסים, שיפונו במסגרת העתקת בסיסי צה"ל לנגב. האנגר מטוסים בריטי פנים האנגר המטוסים הבריטי מגדל פיקוח תעופה מתקופת המנדט הבריטי מדיה וקבצים בנושא מחנה רחבעם בוויקישיתוף מיכאל יעקובסון, השימור יעבור לדום: צה"ל משפץ מבנים היסטוריים, באתר Xnet‏, 13 ביוני 2011 יונתן גת, מה מתחבא במחנה רחבעם?, באתר גל"צ, 24 באוגוסט 2012 בסיסים משומרים באתר צה"ל מחנה רחבעם, רמלה. סקר תיעוד מקדים, 3 בנובמבר 2016 פרויקט "אופק רחב" יוצא לדרך: משרד הביטחון חתם על ההסכם עם חברת 'שיכון ובינוי', באתר מעריב אונליין, 27 במרץ 2023
קפה ליבריקה

קפה ליבריקה (שם מדעי: Coffea liberica) הוא מין של קפה שמקורו בליבריה שבמערב אפריקה. מין זה ידוע גם בשם קפה אקסלסה, קפה דווברי וקפה דיבווסקי. העץ גדל עד לגובה של 9 מטרים, ופירותיו גדולים יותר מאשר פירות הקפה של זן קפה ערביקה. עץ הקפה הובא לאינדונזיה כדי להחליף את עצי הערביקה שנפגעו ממחלות בסוף המאה ה-19. לקפה ליבריקה יש הרבה במשותף עם קפה רובוסטה. הוא מגודל במזרח האי ג'אווה. זן של קפה ליבריקה הידוע בשם בראקו הוא יבול עיקרי בפיליפינים. העיר ליפה (מאנגלית: Lipa) הפכה להיות יצרנית הליבריקה הטובה ביותר בשנות ה-80 של המאה ה-19, אבל אז פרצה מחלה שמקורה בפטריית Hemileia vastatrix שכמעט השמידה את כל מטעי הקפה. בימים אלו מחוזות בטנגאס וקאוויט הן יצרניות הקפה העיקריות. קפה אקסלסה, קפה דווברי וקפה דיבווסקי היו נחשבים בעבר למינים נפרדים, אבל בשנת 2006 הם הפכו לשמות נרדפים לקפה ליבריקה. מדיה וקבצים בנושא קפה ליבריקה בוויקישיתוף קפה ליבריקה, באתר ITIS (באנגלית) קפה ליבריקה, באתר NCBI (באנגלית) קפה ליבריקה, באתר האנציקלופדיה של החיים (באנגלית) קפה ליבריקה, באתר Tropicos (באנגלית) קפה ליבריקה, באתר GBIF (באנגלית) קפה ליבריקה, באתר The Plant List (באנגלית) קפה ליבריקה, באתר IPNI (באנגלית) קפה ליבריקה באתר ecocrop קפה ליבריקה באתר הרשימה האדומה של IUCN ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
דראגן בלאטניאק

דראגן בלאטניאק (בבוסנית: Dragan Blatnjak; נולד ב-1 באוגוסט 1981 בסטודנצי שבבוסניה והרצגובינה) הוא כדורגלן עבר בוסני ששיחק בעמדת הקשר ההתקפי, וכיום מאמן כדורגל. את הקריירה שלו דראגן התחיל כחלוץ. בליגה הבוסנית דראגן שיחק רק עונה אחת – במועדון ברוטניו שבעיר צ'יטלוק. בשנת 2001 עבר לקרואטיה שם התחיל במועדון זאדר, ב-2 עונות הוא הבקיע 12 שערים וב-2003 עבר להיידוק ספליט. ב-2 השנים הראשונות שלו בהיידוק הוא זכה באליפות קרואטיה פעמיים וגם הופיע לראשונה במדי נבחרת בוסניה והרצגובינה. המאמן החדש של היידוק זורן ווליץ שהגיע לקבוצה ב-2004 ראה את בלאטניאק כקשר, לכן בשנותיו האחרונות במועדון הוא הבקיע רק 5 שערים. ב-2007 חתם בלטניאק חוזה עם חימקי לשנתיים. גם שם רוב הזמן הוא שיחק בעמדת הקשר. בלטניאק היה המבשל הטוב ביותר בליגה בסיבוב הראשון של עונת 2009 עם 10 בישולים. ב-26 בפברואר 2010 דראגן עבר לרוסטוב. קבוצתיים אליפות קרואטיה – 2003/2004, 2004/2005 (היידוק ספליט) הסופר קאפ הקרואטי – 2004, 2005 (היידוק ספליט) דראגן בלאטניאק, באתר Transfermarkt דראגן בלאטניאק, באתר Soccerway דראגן בלאטניאק, באתר WorldFootball.net דראגן בלאטניאק, באתר National Football Teams דראגן בלאטניאק, באתר FootballDatabase.eu פרופיל המאמן, באתר Transfermarkt סטטיסטיקות ופרופיל באתר התאחדות הכדורגל הרוסית (ברוסית) דף השחקן באתר הרשמי של רוסטוב (ברוסית) ערך זה הוא קצרמר בנושא כדורגלנים ובנושא בוסניה והרצגובינה. אתם מוזמנים לתרום לוויקיפדיה ולהרחיב אותו.
קליר

האם התכוונתם ל... אברהם קליר – תעשיין ואיש ציבור ישראלי שמעון קליר – תעשיין ויזם ישראלי אלעזר בירבי קליר – פייטן ארץ ישראלי קלר קלייר
חוליית סילואן

חוליית סילואן היא תא טרור פלסטיני של ארבעה תושבים ישראליים ממזרח ירושלים שהופעלה בידי ארגון הטרור האסלאמיסטי חמאס, וכונתה באמצעי תקשורת בישראל "חוליית סילואן", על שם הכפר סילואן שבמזרח ירושלים. החוליה הייתה אחראית לשורה של פיגועי טרור רצחניים ולעשרות הרוגים ופצועים, ואף ניסתה לבצע פיגועים אסטרטגיים. החוליה הייתה אחראית לפיגועים בקפה מומנט, באוניברסיטה העברית, בשפילד קלאב בראשון לציון (שבוצעו ברובם ב-2002) וכן לניסיונות לביצוע פיגועים והטמנת מטעני חבלה בתשתיות אסטרטגיות. החוליה נחשפה ונעצרה בידי שירות הביטחון הכללי. בית המשפט הרשיע את הטרוריסטים חברי החוליה ברצח 35 בני אדם, וגזר עליהם עונשי מאסר לתקופות ממושכות. רוב חברי החוליה השתחררו בעסקת שליט. הפיגועים שביצעה החוליה: הפיגוע בקפה "מומנט" בירושלים, 9 במרץ 2002, 11 נרצחו. הפיגוע במועדון "שפילד קלאב" בראשון לציון, 7 במאי 2002, 15 נרצחו. הפיגוע בקפיטריית פרנק סינטרה באוניברסיטה העברית בירושלים, 31 ביולי 2002, 9 נרצחו. הפיגוע בחוות הדלק והגז פי גלילות, 23 במאי 2002. פיצוץ מטען במסילת הרכבת ליד לוד, 30 ביוני 2002, 4 נפצעו. באוגוסט 2002 נחשפה החוליה על ידי השב"כ וכל חבריה נתפסו ע״י יחידת הגדעונים ונעצרו. הם הועמדו למשפט בעוון רצח 35 ישראלים, ביצוע פעולות טרור, קשירת קשר עם האויב וסיוע לאויב בשעת מלחמה. המחבלים הודו בביצוע הפיגועים אך סירבו להביע חרטה על מעשיהם, אלא הביעו גאווה בהם. בית המשפט גזר עליהם מאסרי עולם ארוכים במיוחד ונימק: "מן הראוי שהנאשמים יימקו בכלא עד אחרון ימיהם". חברי החוליה ועונשיהם: ואאל קסאם (בן 32, ראש החוליה) - נידון ל-35 מאסרי עולם מצטברים ועוד 50 שנה מאסר. וסאם עבאסי (25) - נידון ל-26 מאסרי עולם מצטברים ועוד 40 שנה מאסר. מוחמד עודה (29) - נידון ל-9 מאסרי עולם מצטברים ועוד 40 שנות מאסר. עלא עבאסי (30) - נידון ל-60 שנות מאסר. בשנת 2003, אישר בג"ץ לכוחות הביטחון להרוס את בתיהם של המחבלים חברי החוליה. בינואר נהרסו בתיהם. בשנת 2005 החליט שר הפנים אופיר פינס לשלול את מעמדם כתושבי קבע. גזר הדין במשפט חוליית סילואן, אתר נענע (15.12.2002) אפרת וייס ואבישי בן חיים, 11 הרוגים בפיגוע בבית קפה בירושלים, באתר ynet, 10 במרץ 2002 15 הרוגים בפיגוע במועדון בראשון לציון, באתר ynet, 9 במאי 2002 אטילה שומפלבי, אלפי אנשים ניצלו ממוות בפי גלילות, באתר ynet, 24 במאי 2002 אפרת וייס ופליקס פריש, נתפסה "החוליה הקטלנית ביותר"; אחראית ל-35 קרבנות, באתר ynet, 21 באוגוסט 2002 הריסת בתי חוליית סילואן, אתר נענע (15.1.2003) דורון שפר, פינס: יבוטל מעמד הקבע של חברי חוליית סילואן, באתר ynet, 10 במאי 2005 ראלי סער, שר הפנים יבטל את מעמד חברי "חוליית סילוואן" כתושבי ישראל, באתר הארץ, 13 במאי 2005
אלסנדרס צאונייה

אלסנדרס צאונייה (בלטבית: Aleksandrs Cauņa; נולד ב-19 בינואר 1988) הוא כדורגלן עבר לטבי. צאונייה נולד בעיר דאוגבפילס. למרות זאת שיחק בקבוצת הנוער של דינבורג, ועבר למחלקת הנוער של סקונטו ריגה ב-2002. בשנת 2006 עבר לאולימפס ריגה מליגת העל הלטבית על מנת לצבור דקות משחק. בקיץ 2006 חזר צאונייה לסקונטו ריגה. באותה עונה גם זכה בתואר השחקן הצעיר של השנה למרות ששיחק חצי שנה בלבד. ב-2 בפברואר 2009 הוא הושאל לווטפורד האנגלית עד סוף עונת 2008-09, עם אופציה לחתימה. ב-3 במרץ הוא ערך את הופעת הבכורה שלו כאשר נכנס כמחליף בדקה ה-74 במקום ג'ון הארלי בהפסד 2-1 לפלימות' ארגייל. צאונייה הבקיע את שערו הראשון בווטפורד מול סאות'המפטון. בסוף העונה חזר צאונייה לסקונטו. בינואר 2011 הושאל לצסק"א מוסקבה עד לסוף העונה. הוא ערך את הופעת הבכורה שלו ב-17 בפברואר בליגה האירופית נגד פאוק סלוניקי. ב-27 ביוני 2011 צסק"א רכשה את כרטיס השחקן שלו ל-5 שנים. בשנת 2007 קיבל את זימון הבכורה שלו לנבחרת הבוגרת. ב-28 במרץ 2009 כבש את שערו הראשון בנבחרת בניצחון 0-4 על לוקסמבורג, וב-9 בספטמבר 2009 הבקיע את שער השוויון נגד שווייץ. נכון לדצמבר 2012, יש לצאונייה 10 שערים ב-35 משחקי נבחרת. מדיה וקבצים בנושא אלסנדרס צאונייה בוויקישיתוף אלסנדרס צאונייה, ברשת החברתית אקס (טוויטר) אלסנדרס צאונייה, באתר Transfermarkt אלסנדרס צאונייה, באתר Soccerway אלסנדרס צאונייה, באתר WorldFootball.net אלסנדרס צאונייה, באתר National Football Teams אלסנדרס צאונייה, באתר FootballDatabase.eu פרופיל המאמן, באתר Transfermarkt
קפה צ'ריריאנה

עץ הקפה צ'ריריאנה (שם מדעי: Coffea charrieriana) הוא מין של עץ קפה ללא קפאין שנתגלה בקמרון. קפה צ'ריריאנה הוא המין היחידי ללא קפאין המוכר במרכז אפריקה. עץ זה ממשפחת הפואתיים הוא אחד מ 10 המינים החדשים שתוארו בשנת 2008 על ידי המכון הבינלאומי לחקר מינים באוניברסיטת אריזונה וועדה בינלאומית לטקסונומיה. עץ קפה זה נקרא על שמו של פרופסור אנדרה צ'אריאר שפיקח על מחקרי קפה ומשימות איסוף דגימות במכון IRD הצרפתי במשך 30 שנה במאה ה 20. קפה צ'ריריאנה, באתר NCBI (באנגלית) קפה צ'ריריאנה, באתר האנציקלופדיה של החיים (באנגלית) קפה צ'ריריאנה, באתר Tropicos (באנגלית) קפה צ'ריריאנה, באתר GBIF (באנגלית) קפה צ'ריריאנה, באתר The Plant List (באנגלית) קפה צ'ריריאנה, באתר IPNI (באנגלית) קפה צ'ריריאנה, באתר אנציקלופדיה בריטניקה (באנגלית) - קפה צ'ריריאנה באתר סיווג המינים של אוניברסיטת אריזונה קפה צ'ריריאנה באתר הרשימה האדומה של IUCN A new caffeine-free coffee from Cameroon Wiley Online Library Scientists announce top 10 new species | ASU News(הקישור אינו פעיל, 23 במרץ 2023) ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
קפה מגניסטיפולה

קפה מגניסטיפולה (שם מדעי: Coffea Magnistipula) הוא זן של שיח קפה שנתגלה לאחרונה שיש לו אנדמיות ליערות גינאה התחתונה של מערב אפריקה הטרופית, ספציפית לאזור דרום קמרון וגבון. שמו המדעי של שיח זה נובע מהענפים הגדולים במיוחד שלו שמי גשם נלכדים שם. זן זה הוא בלתי רגיל בקרב זני הקפה מפני שיש לו שורש אדוונטיבי שהוא שורש שצומח מאיבר שאינו שורש. קפה מגניסטיפולה, באתר NCBI (באנגלית) קפה מגניסטיפולה, באתר האנציקלופדיה של החיים (באנגלית) קפה מגניסטיפולה, באתר Tropicos (באנגלית) קפה מגניסטיפולה, באתר GBIF (באנגלית) קפה מגניסטיפולה, באתר The Plant List (באנגלית) קפה מגניסטיפולה, באתר IPNI (באנגלית) קפה מגניסטיפולה באתר הרשימה האדומה של IUCN Stoffelen, Piet; Elmar Robbrecht; Erik Smets (פבר' 1997). "Adapted to the rain forest floor: A remarkable new dwarf Coffea (Rubiaceae_ from Lower Guinea (Tropical Africa)". Taxon. Taxon, Vol. 46, No. 1. 46 (1): 37–47. doi:10.2307/1224290. נבדק ב-2008-05-04. {{cite journal}}: (עזרה) ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.